Diari Oficial de la Generalitat Valenciana


Sumari del DOGV 1690, del 24-12-1991 (1991/823545)

RESOLUCIÓ d'11 de desembre de 1991, del Director General de Centres i Promoció Educativa, per la qual es fixa el procediment per a la prorroga o renovació dels concerts educatius la vigencia dels quals finalitza el 31 d'agost de 1992.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1690

Data del DOGV
:   24-12-1991

Secció del DOGV
:   ALTRES DISPOSICIONS

Número del document
:   1991/823545


Data del document
:   11-12-1991

Organisme emissor
:   Conselleria de Cultura, Educació i Ciència

Tipus de document
:   Resolució

Resolució d'11 de desembre de 1991, del Director General de Centres i Promoció Educativa, per la qual es fixa el procediment per a la pròrroga o renovació dels concerts educatius la vigència dels quals finalitza el 31 d'agost de 1992.  
D'acord amb el que estableix el Reial Decret 139/1989, de 10 de febrer, la Conselleria de Cultura, Educació i Ciència, per Ordre de 30 d'abril de 1991, acordà prorrogar per un any els concerts educatius amb els centres docents privats amb classificació provisional o condicionada que cobrien necessitats urgents d'escolarització.  
Per això cal dictar les instruccions de procediment que permetran als esmentats centres i aquells que sense haver obtingut la classificació definitiva continuen cobrint necessitats d'escolarització que no puguen ser ateses d'altra manera, la renovació i, si escau, la pròrroga dels concerts de vigència anual.  
En virtut d'això, d'acord amb les atribucions conferides per la disposició final primera de l?Ordre de 27 de desembre de 1988, de la Conselleria de Cultura, Educació i Ciència, resolc:  
Primer  
Els centres docents privats que, segons que estableix l'Ordre de la Conselleria de Cultura, Educació i Ciència, de 30 d'abril de 1991 (DOGV de 18 de juny), tinguen subscrit un concert educatiu de vigència anual i hagen obtingut la classificació definitiva, podran sol·licitar la renovació del concert fins el curs acadèmic 1992/1993, en què es produirà l'acabament de la renovació de concerts de quatre anys de duració que se efectua mitjançant l'Ordre de 15 d'abril de 1989, de la Conselleria de Cultura, Educació i Ciència, amb efecte a partir del curs acadèmic 1989/1990.  
Segon  
Els centres docents privats amb classificació provisional o condicionada que, en virtut d'allò que estableix l?Ordre de 30 d'abril de 1991, de la Conselleria de Cultura, Educació i Ciència (DOGV de 18 de juny de 1991), tinguen subscrit concert educatiu de vigència anual, i que no hagen obtingut la classificació definitiva podran sol·licitar pròrroga del concert educatiu per un altre any.  
Aquests centres sol·licitaran la pròrroga del concert educatiu el mes de gener de 1992.  
Tercer  
El procediment, en allò que no preveu aquesta resolució, i els requisits per aprovar o denegar la renovació o, si escau, la pròrroga per un any dels concerts educatius a què fa referència els articles anteriors, seran aquells que regula el Reial Decret 2377/1985, de 18 de desembre (BOE de 27 de desembre), el Reial Decret 139/1989, de 10 de febrer (BOE de 11 de febrer), i els articles tercer a seté de l?Ordre de Conselleria de Cultura, Educació i Ciència de 27 de desembre de 1988 (DOGV de 30 de desembre).  
Quart  
La formalització de la pròrroga o, si és el cas, renovació dels concerts educatius, s'efectuarà en els models de document administratiu aprovats per l'Ordre de Conselleria de Cultura, Educació i Ciència de 26 d'abril de 1989 (DOGV de 2 de juny).  
DISPOSICIO TRANSITORIA  
Unica  
Els centres docents privats esmentats en l'apartat primer que hagen obtingut la classificació definitiva anteriorment a aquesta resolució, podran sol·licitar la renovació del concert educatiu durant el mes de gener de 1992.  
València, 11 de desembre de 1991.   
El Director General de Centres i Promoció Educativa:   
Josep Emili Castelló Traver.